মায়ের দুধের শিশুর হাসি মা তোমাকে ভালবাসি এই শ্লোগানকে সামনে রেখে মৌলভীবাজারে (১-৭ আগষ্ট) বিশ্ব মাতৃদুগ্ধ সম্পাহ শুরু হয়েছে। ১ আগষ্ট বৃহস্পতিবার সকাল ১১টায় সচেতনতায় একটি বর্ণাঢ্য র‌্যালি সিভিল সার্জনের কাযালয় থেকে শুরু করে শহরের প্রধান প্রধান সড়ক প্রদক্ষিন করে। পরে জেলা সিভিল সার্জন অফিসের আয়োজনে এবং পিএইচ ডিএর সহযোগিতায় আলোচনা সভা সিভিল সার্জনের সম্মেলন কক্ষে অনুষ্ঠিত হয়। সিভিল সার্জন ডাঃ গোলাম রাজ্জাক চৌধুরী সভাপতিত্বে এবং স্বাস্থ্য শিক্ষা কর্মকর্তা মোঃ নাসির পরিচালনায় বক্তব্য রাখেন মেডিকেল অফিসার ডা.নজরুল ইসলাম,পিএইচ ডি কর্মকর্তা মোঃ জমিরুল ইসলাম,নার্স শিক্ষার্থী সাফেকা বেগম,সাংবাদিক নজরুল ইসলাম মুহিব প্রমুখ। স্টাফ রিপোর্টার॥